****

**Sveučilište Josipa Jurja Strossmayera u Osijeku**

**KATOLIČKI BOGOSLOVNI FAKULTET U ĐAKOVU**

**"DIACOVENSIA teološki prilozi''**

Petra Preradovića 17

31400 Đakovo

**PRAVILNIK O ETIČKOM PONAŠANJU I SPRJEČAVANJU ZLOUPORABA**

**U ČASOPISU *DIACOVENSIA – TEOLOŠKI PRLOZI***

Časopis *Diacovesia – Teološki prilozi,* je znanstveni časopis koji izdaje Katolički bogoslovni fakultet u Đakovu, Sveučilišta Josipa Jurja Strossmayera u Osijeku.

Ovaj Pravilnik određuje odnose i definira etično ponašanje svih strana koje su uključene u objavljivanje: autora, urednika, recenzenata, izdavača i institucijskoga nositelja/ osnivača. Pravilnik o etičnom ponašanju i sprječavanju zlouporaba u časopisu *Diacovensia. Teološki prilozi* temelji se na primjerima dobre prakse koju preporuča *Committee on Publication Ethics (COPE),* prema *COPE Conduct for Journal Editors.*

*Pravilnikom* se želi zajamčiti urednička odgovornost, poštenje, jednakost, zaštita privatnosti i transparentnost prilikom objavljivanja znanstvenih publikacija u časopisu *Diacovensija.*

1. **OPĆE ODREDBE**

**1.1. Zaprimanje i objavljivanje radova**

Uredništvo se sastaje jednom mjesečno i raspravlja o pristiglim člancima i recenzijama.

Uredništvo odlučuje o znanstvenoj i teološkoj prikladnosti prijavljenih članaka za objavljivanje, prema definiranim metodološkim uvjetima. Svaki rad koji je poslan uredništvu za časopis, bit će uzet u obzir ukoliko udovoljava temeljnim metodološkim, znanstvenim i teološkim kriterijima koji su objavljeni u časopisu.

Nakon što je rad prihvaćen, uredništvo šalje članak na dvije anonimne recenzije. Recenzente odabire uredništvo pri čemu se uzimaju u obzir znanstvene kvalifikacije recenzenata, podudarnosti njihova znanja i istraživanja s područjem na kojem se temelji članak koji se upućuje u recenzentski postupak

Uredništvo vodi računa da recezent nije u „sukobu interesa“ s autorom prijavljenog članka.

Uredništvo se ne mora slagati s preporukama recenzenata te za vrijeme postupka objavljivanja može odbiti proslijediti rad na recenzije ukoliko utvrdi da rad ne zadovoljava definirane kriterije časopisa ili ako utvrdi da je riječ o znanstvenom nepoštenju ili pak o plagijatu.

Ukoliko recezent utvrdi da članak treba eventualnu doradu, članak se prosljeđuje autoru preko stručnog suradnika časopisa *Diacovensije*, ne otkrivajući ime recezenta.

**1.2. Povjerljivost zaprimanja članaka i recezentskog postupka**

Jamči se povjerljivost prema svim autorima i njihovim radovima od trenutka zaprimanja rada do objave.

Uredništvo ne će obavijestiti ni jednu drugu stranku, osim uredništva, o recenzentima koji su dodijeljeni, ne će javno raspravljati o mogućim recenzentima koje namjeravaju angažirati u postupku recenziranja, a navedeni podaci ne će biti dostupni svim drugim stranama koje sudjeluju u procesu objavljivanja.

Uredništvo također vodi računa da potencijalni recezent, u slučaju neprihvaćanja članka za recenziju ili nepravovremenog dostavljanja recenzije, drži neobjavljeni sadržaj u tajnosti.

Neobjavljeni materijali i članci koji su predani u časopis označavat će se posebnim numeričkim oznakama kako bi se sačuvala privatnost i anonimnost autora i dodijeljenih recenzenata.

Uredništvo ne smije za svoju osobnu korist upotrebljavati podatke iz zaprimljenih radova dok ti radovi ne postanu javno dostupni i ne će na bilo koji način koristiti privilegirane informacije koje se nalaze u radovima.

Posebno će držati tajnim podatke do kojih je kroz svoja istraživanja došao autor.

* 1. **Jednakost pristupa**

Urednik će se prema svakom autoru odnositi jednako, neovisno o bilo kojim predrasudama utemeljenima na rasi, vjeri, spolu, rodu, godinama, političkoj opredijeljenosti ili geografskom porijeklu autora.

Pojmovi koji se koriste u ovom *Pravilniku*, a koji imaju rodno značenje, bez obzira na to jesu li korišteni u muškom ili ženskom rodu obuhvaćaju na jednak način muški i ženski rod.

**2. OBVEZE RECENZENATA**

Recenzenti će, nakon prihvaćanja sudjelovanja u postupku recenziranja, u skladu s postojećim znanjima te uz što je više moguće objektivan postupak ocjene rada, pristupiti izradi recenzije. Svoju će prosudbu opisati u recenzentskom obrazcu.

Ocjenjivanje rada ne smije se temeljiti na mjerilima koja nisu neposredno mjerodavna za objavljeni rad.

Ukoliko recenzent u bilo kojem trenutku procijeni kako ne posjeduje dovoljna znanja ili da ne će uspijeti izvršiti povjererni mu zadatak u određenom vremenskom roku, da bi mogao nastaviti postupak recenziranja, dužan je o tome obavijestiti uredništvo u što kraćem roku.

Recenzent o postupku recenzije i temi članka za koji treba napisati recenziju ne će davati javne informacije, odnosno neće o članku ili o podacima iz članka javno govoriti.

Recenzenti će posebno voditi računa o mogućem pogrešnom citiranju ili plagiranju podataka ili izjava koje se nalaze u članku te će o svakom takvom slučaju informirati urednika, na temelju jasno potkrijepljenih činjenica i podataka, izravnim uvidom i opisom navedenog.

Recenzenti će izbjegavati sukob interesa, a na poseban način bilo kakvu moguću povezanost s autorom ili institucijama koje su povezane s člankom.

**3. OBVEZE AUTORA**

Autori trebaju odgovarati za svoje intelektualno vlasništvo, te u članku detaljno navesti sve eventualne suautore na dostavljenom članku.

Autorstvo rada se odnosi na osobe koje su pridonijele nastanku rada. Autori koji su predali rad na objavu obvezuju se da su svi koji su navedeni kao autori rada sudjelovali u njegovoj izradi sa svim navedenim afilijacijama.

Autori su dužni voditi računa o znanstvenoj korektnosti te svjesnosti da članak već nisu prethodno negdje objavljivali.

Autori se obvezuju predati autorski rad, pri čemu posebno moraju voditi računa o točnosti podataka, kao i referencama i osobama koje spominju u svom radu.

Autor se obvezuje da je napisao i predao izvorni rad. Ukoliko koristi tuđe podatke, riječi, izjave, citate, odnosno ukoliko prenosi tuđe riječi ili rečenice, obvezuje se na dosljedno citiranje.

Autor se obvezuje dostaviti izvorne rezultate istraživanja, uz prilagođene slike, grafove, tablice itd., kako bi se omogućila razvidnost recenzentima te olakšala priprema podataka prilikom objavljivanja.

Ukoliko rad donosi istraživanja koja se odnose na djecu ili društveno osjetljive skupine, autori se obvezuju da su se prilikom provedbe istraživanja pridržavali svih zakonskih propisa, kao i etičkih kodeksa, koji definiraju obveze i odgovornosti istraživača.

Autori moraju izbjegavati mogući sukob interesa bilo koje naravi, pogotovo onaj koji je mogao utjecati na rezultate njihova rada.

Ukoliko autor naknadno utvrdi veliku pogrešku u svom radu (npr. pogrešno citiranje, pogrešni podaci…), obvezan je u što kraćem roku o tome obavijestiti urednika neovisno o tome u kojoj se fazi objave nalazi sporni rad.

**4. OBVEZE IZDAVAČA**

Izdavač se obvezuje da će prilikom objave časopisa omogućiti anonimnost recenzentskog postupka te da kroz proces obrade podataka i prilagodbe za tisak ni na koji način neće razotkriti sadržaj svakoga pojedinog broja prije nego što bude dovršen postupak tiska i distribucije.

Izdavač se obvezuje da će nastojati objavljivati godišnju nakladu časopisa unutar aktualne godine, te da će autore zaprimljenih članaka nastojati pravodobno obavijestiti o recezentskoj prosudbi dodijeljene kategorizacioje rada te o vremenu u kojem će članak izaći.

Članovi uredničkog vijeća ne će zlouporabiti svoj položaj u uredničkom vijeću i primiti bilo koji oblik materijalne ili neke drugi koristi te zlouporabiti ovlast i položaj radi ostvarenja neke koristi za sebe ili neku drugu osobu.

Članovi uredničkog i znanstvenog vijeća obvezuju se prijaviti svaku uočenu nedosljednost i odstupanje od odrebi navedenih u ovom pravilniku.

Uredništvo se obvezuje da će poštivati sve navedene stavke definirane ovim *Pravilnikom* te eventualno uočene nove etičke prijepore, nastojati prilagoditi njegovom poboljšanom verzijom.

Izv. prof. dr.sc. Ivica Raguž

glavni urednik

Đakovo, 9. listopada 2015.